“Мы лічым, што спажыўцы паслуг могуць стаць іх пастаўшчыкамі, — гаворыць Ірына Куксік. — Ніхто не можа лепш прадаставіць паслугі, чым самі людзі з інваліднасцю і арганізацыі, якія прадстаўляюць іх інтарэсы. Мы будзем рыхтаваць іх да такой работы, каб яны рабілі гэта на высокім арганізацыйным узроўні з выкарыстаннем новых крыніц фінансавання. Дзяржава пашырыла магчымасці для фінансавання грамадскіх арганізацый у рамках Закона “Аб сацыяльным абслугоўванні”. У нас з’явілася магчымасць выйграваць дзяржаўны сацыяльны заказ, атрымліваць фінансаванне праз краўдфандынг. Але, каб выкарыстаць гэтыя магчымасці, патрэбны пэўныя навыкі, прафесіяналізм. Мы будзем шукаць зацікаўленых і рыхтаваць пастаўшчыкоў сацыяльных паслуг, актывізуем праектную дзейнасць у першасных арганізацыях БелАДДІіМІ, навучым новым тэхналогіям фандрайзінгу, адкрыем трэнінгавыя курсы для лідараў арганізацый, плануем ажыццяўляць экспертнае суправаджэнне для ўсіх жадаючых стаць пастаўшчыкамі паслуг. Усім, хто вырашыць стварыць новую паслугу, эксперты дапамогуць скласці планы па яе рэалізацыі і пераадоленні ўсіх праблем на гэтым шляху. Эксперт будзе суправаджаць гэтую арганізацыю да завяршэння рэалізацыі паслугі, а таксама пакуль яна не атрымае ўстойлівае фінансаванне”.